b'\n_START_ARTICLE_\nPolona Hercog\n_START_SECTION_\nBiografija\n_START_PARAGRAPH_\nPrihaja iz Kamnice, Maribor. Stalno prebivali\xc5\xa1\xc4\x8de pa ima v Monte Carlu v Monaku. Kot edinka je bila rojena o\xc4\x8detu Vojku (gostincu) in mami Romani (cvetli\xc4\x8darki), doma imajo gostilno in cvetli\xc4\x8darno._NEWLINE_Njena najljub\xc5\xa1a podlaga je pesek (le\xc5\xa1), najljub\xc5\xa1i udarec pa forhend. Lopar je prvi\xc4\x8d dr\xc5\xbeala v roki pri 4 letih ko so jo star\xc5\xa1i vpisali v bli\xc5\xbenjo teni\xc5\xa1ko \xc5\xa1olo, kjer je takrat Mima Jau\xc5\xa1ovec odprla svoj teni\xc5\xa1ki klub. Tukaj je trenirala do svojega 14-ega leta, nakar se je preselila v Italijo, kjer je trenirala leto in pol. Izmed tujih jezikov zelo dobro obvlada Italijan\xc5\xa1\xc4\x8dino in angle\xc5\xa1\xc4\x8dino. Poleg tenisa jo zanima tudi surfanje, nogomet, ko\xc5\xa1arko, deskanje na snegu in motokros. Zadnja leta je sodelovala z renomiranim mad\xc5\xbearskim trenerjem po imenu Zoltan Kuharszky. Le ta je sodeloval \xc5\xbee s slovitimi teni\xc5\xa1kimi imeni. V letu 2011 pa je za\xc4\x8dela sodelovati z novim \xc5\xa1panskim trenerjem Martinom Vilarjem.'